এ সময় রাস্তার উপরে ট্রাক পড়ে থাকায়র্ প্রায় ৩ ঘন্টাব্যাপী দীঘ যানজটের সৃষ্টি হলে ঘটনাস্থলের উভয় পাশে ৪ কিলোমিটার এলাকা জুড়ে শত শত যানবাহন আটকা পড়ে।বনপাড়া হাইওয়ে থানার এএসআই আব্দুল মোতালেব জানান, গতকাল ভোর ৫টার দিকে বনপাড়া-হাটিকুমরুল মহাসড়কের নয়াবাজারে রাজশাহী থেকে ঢাকাগামী মালবোঝাই ট্রাকের (ঢাকা মেট্রো ড ১৪-৩১৮৬) সঙ্গে বিপরীত দিক থেকে আসা অপর একটি ট্রাকের (ঢাকা ড ৩৯৯২) মুখোমুখি সংঘর্ষ ঘটে। এতে ঘটনাস্থলেই ঢাকাগামী ট্রাকের  চালক মানিকগঞ্জ জেলার সাটুরিয়া উপজেলার বালিয়াটি গ্রামের আব্দুল মান্নান, অপর ট্রাকের চালক রাজশাহীর হড়গ্রামের শামীম ওরফে মানিক (২৫) ও হেলপার রাজশাহীর মোহনপুরের মিজানুর রহমান (৩০) ঘটনাস্থলেই নিহত হন। পরে নাটোর ফায়ার সার্ভিসের কর্মীরা এসে পুলিশের সহযোগিতায় ট্রাক সরিয়ে নিলে প্রায় ৩ ঘন্টা পরে যান চলাচল শুরু হয়। নিহতদের লাশ ময়নাতদন্তের জন্য নাটোর আধুনিক সদর হাসপাতালের মর্গে পাঠানো হয়েছে।